Diari Oficial de la Generalitat Valenciana


Sumari del DOGV 1736, del 03-03-1992 (1992/824123)

RESOLUCIÓ de 20 de gener de 1992, del Conseller d'Obres Públiques, Urbanisme i Transports, per la qual s'aprova definitivament les modificacions puntuals número 8, relativa a ajust en sols clau 15 b, i número 11; supedita l'aprovació definitiva que es concedeix de la modificació puntual número 10 a determinades condicions, i denega l'aprovació definitiva de la modificació puntual número 1, al terme municipal del Campello (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1736

Data del DOGV
:   03-03-1992

Secció del DOGV
:   ALTRES DISPOSICIONS

Número del document
:   1992/824123


Data del document
:   20-01-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 20 de gener de 1992, del Conseller d'Obres Públiques, Urbanisme i Transports, que aprova definitivament les modificacions puntuals número 8, relativa a ajust en sòls clau 15 b, i número 11. Supedita l'aprovació definitiva que es concedeix de la modificació puntual número 10 a determinades condicions, i denega l'aprovació definitiva de la modificació puntual número 1, al terme municipal del Campello (Alacant).  
Vist l?expedient de modificacions puntuals del Pla General d'Ordenació Urbana del Campello (Alacant), amb l?informe favorable respecte de les modificacions números 8, 10 i 11, i desfavorable respecte de les modificacions números 1, 3 i 5, de la Comissió Territorial d'Urbanisme d'Alacant en la sessió que va tenir lloc el 27 de setembre de 1991.  
Atés que l'ajuntament, en la sessió plenària de 29 d'agost de 1990, n'acordà l'aprovació provisional, després d'haver complert els tràmits d'aprovació inicial i d'exposició pública mitjançant anuncis apareguts en el Butlletí Oficial de la Província i en un dels diaris de major difusió provincial.  
Atés que la documentació, la integren una memòria informativa i justificativa, plànols d'informació i d'ordenació i normes urbanístiques.  
Atès que l'objecte d'aquest expedient és la introducció de 10 modificacions puntuals al Pla General d'Ordenació Urbana vigent en el municipi del Campello, de 7 de les quals s'ha suspès la tramitació per a un estudi posterior per part de la comissió territorial d'urbanisme.  
Atés que la tramitació seguida es considera correcta i s'ajusta al que disposa l'article 41 de la Llei del Sòl, per remissió del 49.1 del mateix cos legal; la documentació és completa, i la proposta que s'hi conté és admissible, quant a les modificacions puntuals número 8, 10 i 11.  
Atés que respecte a les modificacions número 1, creació de la clau 47 en sòl no urbanitzable, que permet els usos esportivo-recreatius, i sòcio-culturals de titularitat pública i d'alguna edificació dotacional, i número 3, implantació de l?ús d'indústria aparador en diversos àmbits del sòl no urbanitzable, cal assenyalar que la classificació d'aquest sòl, no urbanitzable, no resulta compatible amb els usos que s'hi pretenen ubicar. Conformement amb la limitació 2a. de l'article 85.1, les úniques construccions autoritzables amb caràcter general en el sòl rústic són les destinades a explotacions agrícoles, i també les construccions i instal·lacions vinculades a l?execució, entreteniment i servei d'obres públiques. El mateix precepte autoritza, també, l?edificació en altres dos supòsits, sotmesos a un procediment especial, que consisteixen en la construcció d'edificacions i instal·lacions d'utilitat pública i interés social que hagen d'ubicar-se necessàriament al medi rural, d' una banda, i, de l'altra, la d'edificis aïllats destinats a habitatge familiar, sempre que això no puga donar lloc a la formació de nuclis de població.  
Atès que, respecte de la modificació número 5 sobre augment de paràmetres edificatoris per a l?ús hoteler, no és recomanable, per múltiples raons de caràcter urbanístic, la generalització per a l?ús que es pretén, d'un augment d'edificabilitat, s'ha de tramitar per a cada cas concret que es produesca i s'ha de tenir en compte, si s'escau, allò que estableix l'article 49.2 de la Llei del Sòl quant a modificacions que comporten un augment de volum edificable.  
Atés que, en la sessió que va tenir lloc el 27 de setembre de 1991, la Comissió Territorial d'Urbanisme d'Alacant acordà d'emetre informe favorable sobre les modificacions puntuals número 8, 10 i 11, i desfavorable sobre les modificacions 1, 3 i 5 del Pla General d'Ordenació Urbana del Campello.  
Vistos els preceptes legals esmentats i la resta d'aplicació general i pertinent, i fent ús de les competències que n'atribueix l'article 3.2 del Decret 137/1990, de 30 de juliol, del Consell de la Generalitat Valenciana, que aprova el reglament dels òrgans urbanístics de la Generalitat Valenciana, resolc:  
1) Aprovar definitivament les modificacions puntuals número 8, relativa a l'ajust en sòls clau 15 b, i número 11, relativa a modificacions viàries.  
2) Supeditar l'aprovació definitiva que es concedeix de la modificació puntual número 10, relativa a dimensions mínimes i parcel·les sobrants, i supeditar l?eficàcia d'aquesta aprovació a la inclusió per part de l'ajuntament d'una quarta condició pel que fa a la impossibilitat material d'agregació de parcel·les limítrofes, i al fet de no tenir-ne esgotat l'aprofitament amb actuacions anteriors sobre l?esmentada parcel·la. L'ajuntament ha de donar compte a aquesta conselleria de l'acompliment de la condició imposada, i es faculta expressament el Director General d'Urbanisme i Ordenació Territorial per a l?examen i publicació posterior d'aquesta en els diaris oficials.  
3) Denegar l'aprovació definitiva de la modificació puntual número 1, relativa a creació de la clau 47, sòl no urbanitzable en el delta del riu Montnegre, número 3, relativa a la implantació d'indústria aparador en diversos àmbits del sòl no urbanitzable, i la número 5, relativa a l'augment dels paràmetres edificatoris per a ús hoteler.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que es considere convenient.  
València, 20 de gener de 1992. - El Secretari General (P.S., art. 4 del Decret 65/1991, de 15 d'abril): Francisco Puerto Burzuri.